દિવાળી દરમિયાન ઋતુપરિવર્તન થઇને હેમંત ઋતુની શિયાળાની શરૂઆત થાય છે. થોડી થોડી ઠંડીની શરૂઆત સાથે શારીરિક - માનસિક પરિવર્તન પણ થાય છે. જેમ જેમ બહાર ઠંડી વધતી જાય તેમ તેમ આંતરિક જઠરાગ્નિ પ્રબળ બને છે અને પચવામાં ભારે પદાર્થો પણ ઉચિત માત્રામાં પચાવી શકાય છે. રૂપ ચતુર્દશી કે કાળી ચૌદસના દિવસે આહારમાં બનાવવાતાં અડદના વડાં તેનું સૂચક છે કે, હવે ઉચિત માત્રામાં અડદ જેવા પચવામાં ભારેે પદાર્થો પણ ખાઇ શકાશે એટલે જ દિવાળીમાં મિઠાઇનું અનેક મહત્વ હોય છે. પરંતુ, તંદુરસ્ત રહેવા માટે દિવાળીના દિવસો દરમિયાન પોતાની ભૂખ અને પાચનક્ષમતા અંગે જાગૃત રહેવું આવશ્યક છે.